Neville Johnson: **Isten királysága bennünk**

**2.** **Az Úr Háza vagyunk**

Ebben a sorozatunkban a témánk: Isten királysága, ami bennünk van. És hogy mit is jelent igazából számunkra? Ez egy olyan téma, amit igazán meg kell értenünk, mert nem léphetünk be Istennek egy olyan atmoszférájába, abba a birodalmába, ahová szeretné, hogy belépjünk, és járjunk ott vele addig, amíg meg nem értjük, hogy Isten királysága bennünk él. Olvassunk most az Igéből.

**Kolossé 2:9** „*Mert bennetek, Krisztusban lakozik Isten egész teljessége, emberi testben.”* Tehát Jézusban ott van Istennek a teljessége. Benne lakozik. A **10**-es versben azt mondja: „*Ti pedig Krisztusban teljesedtetek be.”* Az angol szerint: „*Teljesek vagytok Krisztusban, aki a fej, aki az uralkodó minden fejedelemség fölött*.” Az **Efézus 3:19** „*Bár ezt emberi értelemmel fel sem lehet fogni, mégis azért imádkozom, hogy átéljétek, és igazán megismerjétek Krisztus szeretetét, és ezáltal Isten maga töltsön be titeket teljesen.* Az angol szerint: *Beteljesedjetek Isten teljességével.*”

Tehát ez egy fantasztikus kijelentés! Ami azt jelenti, hogy mi be tudunk töltekezni Isten teljességével. Benne teljesek vagyunk. Jézusban uralkodik Isten teljessége. Ő volt az az Istenségből, aki testben eljött, és mi teljesek vagyunk Őbenne. **Efézus 3:19** pedig: „*Mi betöltekezhetünk Isten teljességével*.” Ez egy fantasztikus kijelentés! És igazán meg kell ezt értenünk! Mert Krisztus, aki bennünk van, Ő a mi örökségünk. Fogunk majd később beszélni az örökségünkről, hogy milyen örökséget nyertünk mi Krisztusban, amikor újjászülettünk, és Isten királyságába léptünk be. Egy olyan örökséget kaptunk, ami maga Jézus Krisztus, és mindaz, ami Ő. Mi Benne teljesekké váltunk. Beteljesedtünk Isten teljességével. Ez egy fantasztikus kijelentés! Ez a mi örökségünk.

Meg fogjuk ma vizsgálni Jákob létráját is, és néhány kijelentést ezzel kapcsolatosan, mivel a Jákob létrája egy prófétikus kép, egy prófétikus igei kijelentés arról, hogy Krisztus bennünk van, és hogy kicsoda is valójában a Krisztus, aki bennünk van. Jákob az Ige szerint Isten házát jelképezi. Amikor ezt a kifejezést használjuk, hogy „Isten háza”, sokszor egy épületre gondolunk, egy templomra, ami téglákból épült fel, és építőanyagokból, de nem erről beszél az Ige. Rólad és rólam beszél, hogy mi vagyunk Isten háza. És nem is igazán a testületi, tehát a csoportos Krisztus Testéről beszél az Ige, hanem rólad és rólam. Te és én vagyunk a gyülekezet. Te és én vagyunk Isten háza.

És ha ezt az igazságot nem érted meg teljes világosságban, hogy Te vagy az élő Isten temploma, akkor teljességében nem tudod megérteni Krisztus Testét, mint az egyházat sem. Először is meg kell értenünk azt, hogy mi kik vagyunk, illetve, hogy kicsoda Krisztus, aki bennünk van.

Az **1Mózes 28**-ban fogjuk megnézni Jákob történetét. A **12**-es verstől olvassuk: „*Ekkor álmot látott. Egy hosszú lépcsőt, amely a földről egészen a mennybe vezetett. A lépcsőn Isten angyalai jártak föl és alá. A lépcső mellett maga az Örökkévaló állt.”* Már a **13.** versnél járunk: És ezt mondta neki: „*Én vagyok az Örökkévaló. Atyádnak, Ábrahámnak Istene, és Izsáknak Istene. Neked és leszármazottjaidnak adom a földet, amelyen fekszel. Neked adom és a te magodnak.”* Tehát itt van egy szituáció. Jákob rohan, és menti az életét. Lefekszik, hogy aludjon, és van egy álma. És lát egy olyan létrát, ami egészen az égig ér, ami a mennybe ment. És ott van Isten a létrának a tetején. Istennek az angyalai felszállnak, és leszállnak ezen a létrán.

Az álomban beszél hozzá Isten, és azt mondja: „*Én vagyok az Ábrahámnak és Izsáknak Istene.”* Nem tudom, figyeltétek-e, nem mondta, hogy a Jákob Istene is, csak Ábrahámnak és Izsáknak Istene. A Biblia elmondja nekünk, hogy párnaként, kispárnaként egy követ használt. Egy kőnek kellett lennie. Mondhatod magadban: Hát, ez elég furcsa dolog, hogy egy kő legyen a párnám, el sem tudom képzelni. De megvannak mindennek az okai, mert ez egy prófétikus jelkép. Szóval, ott volt a létra, ami felért egészen a mennybe, és Isten volt ott a tetején, és semmi említést nem tett Jákobról. Azt mondta Isten: Én vagyok az Istene Ábrahámnak és Izsáknak. De nem mondta azt, hogy Jákobnak is az Istene vagyok.

Jákob egész életében futott, és menekült, mivel mindig azt kívánta megkapni, amit ő maga akart. És ez volt a fő problémája. A Biblia elmondja ezt nekünk. Szóval, Isten távol volt tőle. Ő ott volt a létra tetején. És azt mondta: Én Ábrahámnak és Izsáknak Istene vagyok. De nem mondta ugyanezt Jákobnak, hogy Jákob Istene is vagyok. Jákob biztosan gondolkodott erről, és csodálkozott. Tudod, Jákobnak fantasztikus sorsa, rendeltetése volt. Hiszen ő vált a tizenkét törzs atyjává – apjává. És a nevét Isten Izraellé változtatta. És a mai napig is Izrael nemzete, Izrael népe ennek neveztetik. Őbelőle, őáltala neveztetett el. De kellett, hogy néhány koncepciója, néhány látásmódja egy kicsit kiegyenesedjen, és Istennek meg kellett változtatnia azt. Istennek meg kellett változtatnia Jákob gondolkodásmódját.

Tudod, meg kell értenünk, hogy Jákob egy izraelita volt, de Isten nem mondta azt Jákobnak, hogy: Én a te Istened is vagyok. De aztán Isten megjeleníti Jákobnak az igaz küldetését, sorsát, vagyis rendeltetését. **1Mózes 28:14**-nél vagyunk: „*Leszármazottaid olyan sokan lesznek, mint a homokszemek a földön, és elterjednek nyugatra, keletre, északra és délre. Meg fogom áldani a föld minden nemzetségét általad, és leszármazottjaid által. Lásd meg, én veled vagyok, megőrizlek, és gondodat viselem, akárhová mész, és visszahozlak erre a földre.”* És azt mondta: „*Soha el nem hagylak téged. S mindezt beteljesítem, amit neked megmondtam.”* Jákob fölébredt, és azt gondolta magában: Hű, mi történt velem? Mi is volt ez az egész? Még mindig hatása alatt volt ennek az egész álomnak, amit látott.

Ez egy prófétikus találkozás volt Istennel. És aztán a **16**-os vers azt mondja: „*Amikor másnap reggel Jákob fölébredt, megijedt. Azt mondta magában: Bizony, itt van az Örökkévaló, és én nem is tudtam.”* S azt mondta félelmében: „*Milyen félelmetes ez a hely, Isten háza, és a menny kapuja. Ez a menny kapuja*.” És aztán - figyeljük meg - azt mondta: „*Ez Isten háza. Ez a kő, amire ő ráfeküdt, ez Isten háza.”* Egy kijelentés volt a számára. És ezt a helyet elnevezte Bételnek. Ami azt jelenti: Isten háza. A Bibliában itt említette először az Ige Isten házát. És azt mondta, hogy: „*Ez a mennybe vezető út, tehát ez a menny kapuja*.” Azt mondta: „*az Úr ezen a helyen van, és én nem is tudtam ezt.”* Nem tudtam ezt. Mint ahogy a legtöbb keresztény sem.

Tudod, nagyobb Ő, aki benned van, mint az, aki a világban van. És nagyon érdekes. Egy titok van ebben az egészben. Az a hely, ahová letette a fejét aznap éjszaka, ahol elaludt, az a kő vált a kijelentésnek a helyévé. Nagyon-nagyon érdekes. Igazából teljesen lenyűgöző, mert egy érdekes dolog már az is, hogy párnaként egy követ használ. És az a hely, ahová letette a fejét, arra a kőre, az vált a kijelentés helyévé. És ez a kő egy olyan szimbólum, vagy egy olyan előkép volt, ami Isten házát jelképezte. Azt mondta: Ez Isten háza. És olajat öntött rá. **18**-as vers: „*Azután fogta azt a követ, amelyen aludt, felállította, majd olajat öntött rá.”* **19**-es vers: „*Azt a helyet pedig elnevezte Bételnek, vagyis Isten házának.”*

Azt mondta: Ez Isten háza. És tudod, ez bennünk van. Nagyon fontos itt megjegyezni azt is, hogy mielőtt lefekszel, és leteszed a fejed, hogy aludj éjszaka, a gondolataidat, az elmédet mind Isten házára kell szögezned, aki benned van. Mielőtt elaludnál, fókuszálj, figyelj a szellemedre. Arra a szellemre, ami egyesült az Úrral, Ővele. Isten háza benned van! Mert ez a mennybe vezető út, ez Isten kapuja. Tehát figyelj a gondolataidra, mielőtt elaludnál, és fókuszálj Őrá. Figyelj Őrá, mielőtt elaludnál. Helyezd magad ebbe a pozícióba, mielőtt elaludnál, Ővele legyél, és Őreá figyelj, mert Isten háza benned van. És ez a bevezetője, belépője, a kapuja a mennynek. És hagyd, hogy a szellemed ott lakozzon, bemenjen a mennybe, mialatt te alszol.

Az is nagyon sokat segít, ha elalvás előtt esetleg imádkozol nyelveken. Mert ezáltal aktiválod a szellemed, és fókuszálsz, figyelsz. És ha éjszaka, mielőtt elalszol, a szellemed már fölkerült oda, Isten tróntermébe, úgy egész éjszaka ott is marad(hat). Szóval, Jákob fölkelt másnap reggel, ezzel a kijelentéssel ébredt. Ott van egy kő a földön, és olajat öntött rá, és elnevezte Isten házának. És tudta, hogy Isten már nem csak ott van, fönt, valahol messze, hanem itt van lent, köztünk. Azt mondta Isten neki: Most már, Jákob, veled vagyok. Nem csak Ábrahámmal és Izsákkal, ahogy velük voltam, most már, Jákob, veled is leszek. És veled is vagyok. Nem a létra tetejére mutatott Jákob, és nem arra mondta, hogy: Ott van Isten háza, ott fönt, ott, a mennyben. Nem. Rámutatott erre a kőre, és azt mondta: Ez Isten háza. Szóval, ez a kő vált most már a menny bejáratává, a meny kapujává.

Tudod, az **1Péter 2**-ben ezt elmondja nekünk az Ige. A **3**-as verstől fogjuk olvasni: „*Hiszen már megtapasztaltátok az Úr jóságát*.” **4**-es vers: „*Az Úr Jézus az élő kő, akit az emberek visszautasítottak. Isten számára azonban nagyon értékes, mert Őt választotta ki. Ezért jöttetek Jézushoz.”* Tehát Ő, Jézus Krisztus, az élő kő. Az **5**-ös vers azt mondja*: „Hiszen ti is olyanok vagytok, mint az élő kövek, akikből a szellemi templom épül fel. Ebben a templomban ti vagytok a szent papok, akik a szellemi áldozatokat viszik Istenhez*.” Szóval, Jézus úgy jött hozzánk, mint az élő kő. Isten királysága benned van, és Ő maga a királyság, és Ő pedig benne uralkodik a mi szellemünkben. Ott trónol a szellemünkben. A te szellemed folyamatosan, állandóan kapcsolatban van az Úrral.

Isten pedig építi az Ő királyságát bennünk. Nagyon fontos megértenünk ezt. És ez a királyság, ami bennünk van, mire épült? Szellemi áldozatokra. **1Péter 2:5** „*Ebben a templomban ti vagytok a szent papok, akik a szellemi áldozatokat viszik Istennek.”* Ezeket Isten azért fogadja szívesen, mert Jézus Krisztus által hozzátok Ő elé. Tehát szellemi áldozatokat hozunk Ő elé, amik kedvesek Istennek. Tehát mikről beszél? Milyen áldozatokról? Olyan áldozatokról, hogy Ő építhesse azokkal a királyságát bennünk.

Dávid királynak volt erről kijelentése. Milyen áldozatot vár Ő tőlünk? Nézzük meg a **Zsoltárok 51:16-17**-es verset: „*Hiszen vinnék Neked áldozatokat, de nem gyönyörködsz bennük. Nem kívánod az égő áldozatot sem*.” Szóval, azt mondta, hogy nem ez az, amit Isten kíván tőlünk. Dávid az ószövetségi koncepción túllátott, s azt mondta: Igazából Te nem ezt kívánod tőlünk, hogy mindenféle áldozatokat hozzunk Eléd, nem ezt akarod. **17**-es vers azt mondja: „*Amit Isten szívesen fogad, amit Isten kíván tőlünk, az alázatos szellem.”* Ez az igazi áldozat. Istenem, Te nem utasítod el, aki alázatos, és engedelmes szívvel jön Hozzád. Más fordítás szerint: „*A töredelmes szív az Úr előtt kedves ajándék*.” A megtört szív. A megtört szív és a bűnbánó szív Isten előtt kedves.

Mi ez? Ez a szívünkről beszél. A szívünk, az elménk, a lelkünk, az érzelmeink és az akaratunk, az mind a lelkünknek a része. Isten, amit keres, az a megtört szív, a bűnbánó szív, a töredelmes szív. Tehát igazából ott van az elménk, az érzelmeink, de ha ezek a dolgok vezetnek bennünket, és a saját akaratunk, akkor az a királyság, Isten királysága, ami bennünk van, az igazából halott. Mert nem aktiváljuk azt, nem abból élünk, nem azáltal élünk, hanem itt fönt, az elménkből élünk, a lelkünkből élünk. És azt mondta, hogy azt akarom, hogy ez törjön meg! A saját akaratod törjön meg! A te saját természetes elméd legyen megtört az Úr előtt! Legyen töredelmes az Úr előtt! És az elméd, és az érzelmeid meg kell, hogy törjenek! Hogy a mi lelkünk, ami a mi értelmünk, az érzelmeink és az akaratunk alávetettségbe kell, hogy kerüljön a szellemünknek! Hogy a szellemünk foglalja el az uralmat az életünkben.

Nagyon sok keresztény mégis a lelkéből él, az értelmük vezeti őket, az érzelmeik, és a saját akaratuk. De van bennünk egy másik személy, aki az Úrral egyesült, és ez a mi szellemünk. És az áldozat, amit Isten vár tőlünk, az az, hogy átadjuk magunkat Neki teljesen, hogy feladjuk magunkat Neki. A saját útjainkat, a saját akaratunkat, a saját értelmünket, elménket, a saját érzelmeinket. Azokat a dolgokat, amik a saját elhatározásainkból származnak. Hogy átadhassuk magunkat annak a Szellemnek, aki bennünk lakozik. Ilyen alázatos és engedelmes szívet keres, ami megtört, töredelmes, engedelmes az Úr előtt, és bűnbánó, ami bennünk van.

És a mi természetes elménket halálba kell adnunk. Az érzelmeidre nem támaszkodhatsz, nem szabad, hogy ez vezessen téged! És az akaratod a saját vágyaiddal vannak megtelve. Nem szabad, hogy ezek vezessenek téged! Szóval, más szavakkal, a mi lelkünk folyamatos háborúban áll a szellemünkkel. És a természetes elme erejét át kell adnunk az Úrnak, alávetettségbe kell helyezni, az Úr Szellemének alárendeltségébe kell kerülnünk. Szóval, a megtört szív, a töredelmes szív az Úr előtt kedves ajándék. És a bennünk lévő királyság ezekre az áldozatokra épül, amikor átadjuk, alávetjük a lelkünket, és ez egy töredelmes, alázatos és engedelmes szívet teremt bennünk.

Jézus uralkodni akar bennünk és általunk és rajtunk keresztül, de ezt csakis a szellemünkön keresztül tudja megtenni. És belülről kifelé uralkodunk a világon. Mert az Ő királysága egy teljesen más birodalomban, egy más atmoszférában uralkodik, ami a szellemi világ, és ez pedig bennünk van. A Biblia elmondja nekünk, hogy *aki az Úrral egyesült, egy szellem Ővele*. Meg kell, hogy ezt értsük! Ha te újjászülettél, és Isten királyságába léptél, akkor a te szellemed összeköttetésbe került az Úr Szellemével. Egy szellemmé váltál Vele. Egy elménknek, egy érzelmünknek, mindennek egynek kell Ővele lenni, mert a szellemünk Hozzá kapcsolódott, eggyé vált Vele. És Ő uralkodni akar rajtunk keresztül, a mi szellemünkből.

Te az élő Isten temploma vagy, a háza vagy! Te vagy az az élő kő! És nagyon fontos ezt megértenünk, hogy te Isten lakozásává váltál, a te szellemed által, szellemedből. Más szavakkal - Isten benned lakozik. A te szellemed olyan atmoszférában, olyan birodalomban lakozik, amit nem vezet idő, vagy tér. Meg kell, hogy ezt értsük! Van egy hely a mi bensőnkben, ott belül, ami nem ebben a természetes világban, természetes környezetben él, hanem olyan időben és térben, ami nem földi. Tehát szellemben élünk. Van bennünk egy Szellem. És a távolság egyáltalán nem jelent semmit a mi szellemünknek, mert a szellemi világban nincsenek távolságok. Azonnal, abban a pillanatban nagyon sok helyen lehet egyszerre. Egy teljesen másik dimenzióban él a te szellemed.

Meg kell értenünk ezt a nagyon fontos területet. Meg kell értenünk azt, hogy mi a mi örökségünk. Mert az örökségünk ebben van benne. Krisztusban, aki bennünk van. Tudod, Isten többé már nem csak ott van fönt, hanem itt van lent is, és a mi örökségünk is - nagyon fontos, hogy ezt megértsük. Az elmúlt alkalommal megbeszéltük azt, hogy nincsenek szükségeink, mert már minden szükségünket betöltötte az Úr. Minden, amire szükségünk van, az benne van Isten királyságában. Minden, amire szükségünk van, már Őbenne van, Ő pedig bennünk van. Tehát igazából nincsenek szükségeink.

És meg kell szabadulnunk ettől a szükség-tudatúságtól, vagyis hogy mindig csak azért jövünk a gyülekezetbe, hogy Isten betöltse a szükségeinket, holott már betöltötte minden szükségünket. S nekünk meg kell törnünk ezt a gondolkodásmódot, ami a szükség-tudatúság. Mi a szellemünkből juthatunk hozzá mindezekhez. És ez a bejárata, vagy a kapuja a mennynek. Ha ezt megértjük, akkor az Úrral való járásunk egy nagyon-nagyon valóságos dolog lesz. Mert így is kell ennek lennie.

Sokszor azért nem tudunk az Úrral járni, mert a koncepciónk erről a témáról hamis. A mi szellemünk nem ebben a világban, a fizikai világban él. Ez azt is jelenti, ha mi szellemben élünk, szellemben járunk, szellemi emberek vagyunk, akkor járhatunk együtt az Úrral. Sétálhatunk Vele együtt, beszélhetünk Vele, és láthatjuk Őt. És nagyon sok helyre eljuthatunk Vele, mert a mi szellemünk ebben a szellemi valóságban, ebben az atmoszférában lakozik. Nincs bekorlátozva, nincs limitálva erre a természetes világra. És nagyon fontos, hogy a gondolkodásmódunk ekképpen megváltozzon.

Ismertem egy embert, több évvel ezelőtt élt már, és több millió dollárt örökölt. Egy ügyvédi iroda utalta át neki ezt a pénzt, amit ő jogosan örökölt. De valahogy olyan kommunikációs hibát vétettek, hogy soha nem mondták el ennek az embernek, hogy ott vannak a milliói a bankszámláján. Tehát valahogy ez az ember soha nem tudta ezt meg. Időközben megbetegedett ez az ember, és szüksége lett volna orvosi ellátásra, ételekre, de nem jutott rá, igazából csak biciklin közlekedett, és volt egy régi, lerobbant kis kunyhója. És aztán meg is halt. Úgy halt meg, hogy ez az összes pénz, a milliók ott voltak a bankszámláján. Látod, neki nem lettek volna szükségei, mert mindene megvolt, csak nem tudott róla.

És a keresztények is pontosan így élnek, ilyen szükség-tudatúsággal. Pedig igazából nincs is semmire sem szükségük, mert mindenük már megvan, ott van a számlájukon. És a legtöbb keresztény úgy hal meg, hogy mindez az érték ott van bennük anélkül, hogy ezeket kiaknáznák, vagy hasznosítanák. Isten teljességét, ami bennünk van, ezt fel kell szabadítanunk, ki kell hoznunk magunkból. Ez összefüggésben van a megértésünkkel. Amit már megörököltünk, az kapcsolatban áll a földi sorsunkkal, a rendeltetésünkkel. Isten ezt a karaktert, ezt a tudatot akarja kiépíteni bennünk, hogy így gyümölcstermők legyünk.

Ebben az évben, áprilisban valami történt velem. Volt egy különös átélésem, amikor a házunknak a verandájára kisétáltam. Hirtelen, amint a házamból kifelé néztem a kertemre, azt láttam, mintha kiterjedt volna, kiszélesedett volna az egész földbirtok. Nehéz volt először megértenem, hogy mit is látok, mert túlléptem a természetes látásomon, amit a saját szemeimmel láthatok. Olyan mértékben növekedett meg a látás, hogy talán kétszáznegyven kilométeressé vált minden oldalról, és aranyból voltak a kerítések. És a kapu pedig aranyból és ezüstből volt. Ahogy próbálkoztam meghatározni, milyen messzire nyúlhatott ki, azt láttam, hogy körülbelül kétszáznegyven kilométeres volt, minden irányban megtörtént ez a növekedés, ez a kiterjedés.

Gondolkoztam magamban, mi történt? Az Úr pedig szólt hozzám, és azt mondta nekem, hogy kiszélesítem a te határaidat. Más szavakkal: a szféráját a te uralmadnak. Mert az uralmadnak, a hatalmadnak a szféráját, vagyis a határvonalait kitolom, kiszélesítem. Napokig gondolkoztam aztán ezen. Mert ez a szellemi növekedésről szól, és mindarról, hogy mik ezek a határvonalak. Az elménk, az akaratunk, az érzelmeink. Mert Istennek van egy saját terve, egy akarata, egy rendeltetése, vagyis egy küldetése számodra. Ő a te határvonalaidat kinyújtja, kiszélesíti, mert mindaz a látás, amit Ő adott neked, ebben a dimenzióban tud működni. Mert már minden bennünk van. Szóval, ez egy kulcs.

Meg kell ezt értenünk. Mindannyiunknak van egy hatalmi szféránk. Mindannyian egy bizonyos szintű hatalommal rendelkezünk, amit Isten adott nekünk. Isten meg fogja neked mutatni, hogy mire van szükséged ahhoz, hogy beteljesítsd azt a rendeltetést, amit Ő adott neked, hogy hogyan járhass Őbenne, a hatalomnak és uralomnak abban a szférájában, amit Isten adott neked. És nagyon fontos ezt megértenünk.

Tudod, amikor Jákobbal megtörtént ez a látás, akkor az ő hatalmának a szférája megnövekedett, és úgy tapasztalta ezt meg, amint a létra fölmegy a mennybe. Végül Jákob egy kutat ásott. Nem vagyunk benne biztosak, hogy pontosan ez hol van. De azt tudjuk, hogy a **János 4**-ben ez megjelenik. **12**-es versben látjuk Jákob kútját, a mai napig is létezik. 75 láb mély, és az alja igazából egy földalatti folyóban van jelen pillanatban. Isten Jákob befolyásának a szféráját kinyújtotta, megnövelte.

Mikor Jézus beszélt a szamáriai asszonnyal, ott a kútnál, Jákob kútjánál, ezt mondta: „*Ha iszol ebből a kútból, ebből a vízből, akkor megszomjazol újra. De adok neked egy más kutat, egy más forrást, ami folyamatosan felfakad benned, és nem fogy ki*.” Látod, Jákob kútja van bennünk. Isten folyója van bennünk. Ami mindent, amire csak szükséged van, biztosít. Ez az örökséged, ez a küldetésed, a sorsod, a rendeltetésed. Semmi másra nincs szükséged, mert ez már ott van benned. Ez a forrás, ez a kút ott van benned, a te szellemedben. És mindent tartalmaz, amire csak szükséged van.

Azt mondja az **Efézus 1:11** „*Krisztusban kaptuk meg az örökségünket Istentől, ahogyan Ő ezt már előre elhatározta*.” Mert ez így felelt meg a céljának. Isten ugyanis mindent a saját elhatározása és akarata szerint cselekszik. Szóval, van egy örökségünk. Eleve elhatározta azt, hogy a céljait beteljesíti, és nekünk adja ezt az örökséget. És ebben az örökségben mindenünk benne van, megvan ahhoz, hogy a mi sorsunkat, rendeltetésünket betöltsük. Legyen ez anyagi szükség, legyen ez egészség, vagy különböző dolgokra kenet, mindez ott van ebben. Már minden megadatott neked.

És Pál apostol azért imádkozott, hogy mi ezt megértsük. **Efézus 1:18**-ban azt mondja: „*Azt kérem Istentől, hogy nyissa meg szívetek szemét, hogy fel tudjátok fogni, és megértsétek, milyen reménységre hívott el titeket, és milyen dicsőséges az a hatalmas örökség, amit Isten a saját szent népének szánt.”* Vagyis hogy mi az örökségének a dicsősége a szentek között. Hogy megértsük, megkapjuk a kijelentés szellemét erről.

És itt elkezdtünk valamit megérteni, hogy meg kell pihennünk. Bele kell lépnünk abba a megnyugvásba, annak a megértésébe, hogy nincs már szükségünk semmi másra, mert nekünk már ez megvan. Meg kell válnunk ettől a szükség-tudatúságtól. Mert adott az Úr neked egy sorsot, egy rendeltetést, és egy örökséget, ami ezzel együtt jár. Ebben megvan mindaz, amire szükséged van. Ez már ott van benned. Isten királyságában van, és ez pedig benned van. Ott van az örökség ebben a királyságban. És ez a királyság benned van. Meg kell ezt értenünk.

Pál is ezért imádkozott, hogy kapjuk meg a kijelentés szellemét erről, hogy megértsük ezt. És Isten még többet akar az Ő örökségéből felszabadítani számunkra. Pontosan ugyanúgy, mint ahogy ki kellett szélesíteni, ki kellett tágítani a kapukat, ugyanúgy a létrát is oda akarja a te bensődbe adni, és ezt ki akarja szélesíteni, tágítani, és ez fel akar benned szabadítani még többet. És rajtad keresztül, a megértésed által. És tudod, a **Zsidókhoz írt levél 4:3** azt mondja, hogy: „*Mi pedig menjünk be abba a nyugalomba, akik hittel fogadjuk.”* Azt mondta: „*Haragomban megesküdtem, hogy sohasem fognak bemenni a nyugalmamba*.” Tehát Isten nyugalmába kell bemennünk, mert Isten befejezte a munkát.

Ő már a világ kezdete óta azt akarja, hogy jöjjünk be az Ő nyugalmába, és váljunk meg attól, hogy mindig szükségünk van valamire, és mindig nyughatatlanok vagyunk. Meg kell nyugodnunk Benne. Be kell lépnünk az Ő nyugalmába. Mert minden be van már fejezve. Minden el lett végezve. Még mielőtt te erre a földre megszülettél volna, Isten már gondoskodott mindenről. Az Ő ellátása már teljes mértékben ott volt. És azt mondod: Igen, ott van fent, valahol a mennyben. Nem, nem! Ez benned van, Isten királyságában van, és Isten királysága pedig benned van! Mindaz, amire szükséged van, hogy a sorsodat, rendeltetésedet betölthesd, ez félre lett téve már a világ megalkotása előtt. Még mielőtt a világ világ lett.

Tudod, Ábrahámnak volt egy olyan sorsa, egy rendeltetése, amit Isten rendelt számára. És csak úgy tudott ez beteljesedni, ha ő Istennek engedelmeskedett. Akkor kapta meg a jólétet, anyagi gondoskodást. És mindazt, amire szüksége volt ehhez a rendeltetéshez, küldetéshez. Nézzük meg a **Zsidókhoz írt levél 11. rész 8.** versét: „*Ábrahám is a hite által engedelmeskedett, amikor Isten hívta, hogy költözzön egy másik országba. Elindult, bár fogalma sem volt róla, hol van az az ország, csak azt tudta, hogy Isten neki ígérte örökségül.”* Sokszor hitre van szükségünk ahhoz, hogy a sorsunkban, a rendeltetésünkben járhassunk, hogy az Úr felszabadítsa számunkra az örökségünket.

De amit meg kell értenünk, az az, hogy Isten királysága bennünk van. A menny bennünk lakozik. A menny nemcsak messze van, ott fenn, valahol felül. A menny bennünk van. Mert a menny, a mennyei birodalom a szellemi birodalom része. A szellemi birodalomban van. És a mi szellemünk, a mi emberi szellemünk már ebben a birodalomban él, benne lakozik. A menny bennünk van. Ez a bejárat, ez a kapu. Ez a menny kapuja, a szellemi világba ez a bevezető út. Ha Istennel a szellemi világban akarsz élni és járni, akkor ezt meg kell értened. Mert ez a kapu, ez a belépés, a bejárat ebbe a világba. Bennünk van ez a kapu, és ez Jézus. Te vagy Isten háza! Te vagy az a hely, amiben Isten lakozik. A király, és az Ő királysága benned van!

Tudod, van benned egy hely, ami sokkal nagyobb, és sokkal szélesebb és tágasabb, mint amit a fizikai tested be tud fogadni. Mert ez nem egy fizikai valóság, hanem egy szellemi valóság. Ezt úgy lehet elképzelni, hogy kívülről látsz egy icike-picike kis házat, és ha abba bemész, benyitsz abba a házba, hirtelen meglátod, hogy egy hatalmas kastélyban találod magad. Ez is ugyanilyen. Kívülről úgy néz ki, mint egy icike-picike kis miniatűr ház, de belülről, a szellemi világban nincsenek korlátok. Nincsenek határok! Ez egy másik dimenzió. És meg kell tanulnunk, hogy így járjunk, a mi szellemünkből éljünk és járjunk. Szellemben járjunk.

És meg kell tanulnunk, hogy hogyan uralkodjon a mi szellemünk az életünkben. Ki kell, hogy emelkedjen a mi szellemünk. Folyamatosan tudatában kell lennünk a szellemünknek, és a szellemi világ létezésének. Tudatában kell lennünk annak, hogy mire vagyunk képesek a szellemi világban, hogy a szellemünk Istennel van összeköttetésben. Ezt teljesen meg kell értenünk. Le kell, hogy essen végre ez a kijelentés. A szellemi testünk, a szellemi lényünk a szellemi világban él. És mi egészen teljesekké váltunk Benne. Az Ő királysága óriási nagy, és ez beléd lett építve, és szellemi áldozatokat viszünk véghez ebben a házban.

De mi ez a szellemi áldozat? A töredelmes szív, a megtört szív. Az alázatos, az engedelmes szív. Az, hogy leteszünk Ő elé mindent. A saját elménket, elképzeléseinket, az érzelmeinket és akaratunkat. Átadjuk magunkat Neki, feladjuk magunkat Neki, és odamegyünk Hozzá, és megengedjük, hogy Ő uralkodjon a mi szellemünk által. Vezető lesz a szellemünk, tehát ez azt jelenti, hogy a szellemünk uralkodik, és mi azt követjük. Te Őbenne vagy, Ő pedig benned. És akkor mindened megvan, és nincs szükséged semmi másra. Csak az Ő akaratában és az Ő céljaiban kell járnunk.

Isten királysága benned van! És ez a kapu, ez a bejárat a menny felé, a menny birodalmába. Imádkozni szeretnék, hogy a kijelentésnek ez a foka valóságossá váljon számodra, és megértsd ezt, felfogd ezt. Nagyon-nagyon fontos, hogy megértsd ezt! Mert az egész életed meg fog változni, ha ezt az egy igazságot megérted. És egy olyan kijelentéssé kell válnia számodra, amit igazán teljességgel megértesz. Mert ha ebben a világban, ebben a szellemi világban akarsz élni, és ebben a szférában akarsz járni, először is meg kell értened ezt a világot. Imádkozzunk akkor.

Atyám, imádkozom mindazokért, akik ma hallgatnak engem. Imádkozom Uram, hogy az ő megértésük, az ő szellemi szemeik, az ő szívüknek a megértése felvilágosodjon, kivilágosodjon, és az ő szívüknek a szemei megnyíljanak, hogy megérthessék a szellemi dolgokat, a szellemi dimenziót. Hogy megértsék az ő saját szellemüket, és hogy hogyan van ez összeköttetésben Veled, az Úrral. És megértsék azt, hogy ennek nincsenek korlátai vagy határai. Nincsenek limitek. És hogy megértsék azt, hogy hogyan váltak ők teljesekké Benned, Uram. Kérlek, Uram, hadd jöjjön a kijelentés, hadd jöjjön a megértés, a Jézus nevében. Ámen!

*fordította: Gégény Éva*